مقاله محتاجه مراجعه علميه و تصحيح الشَوَل ( بالانجليزى: Left-handed - بالفرنساوى: Gaucherie) هى ظاهرة استخدام الشخص الايد الشمال مش اليمين فى النشاطات اليوميه زى فى الكتابه. معظم الناس الشول بيبقى عندهم قدره انهم يتسعملو ايديهم الاتنين. الناس الشوله عددهم مش كبير ، من %5 لـ 30 % من الناس بيستعملوا ايديهم الشمال. الشول حاجه طبيعيه و بيتحكم فيها المخ و مش معروف سببها بالظبط لكن من الخطوره تدخل الاهل او غيرهم لاجبار الطفل على استخدام الايد اليمين. فى سنة 1998 فيه دراسه بينت ان حوالى %7 لـ 10 % من الناس البالغين شول و ان نسبتهم اكتر فى الرجاله عن الستات . الشول بصفه عامه بتزيد نسبتهم بين التوائم , و مجموعات تانيه من اللى بيعانوا اعاقات عصبيه (زى فى حالات الصرع, و داون سيندروم , و الاوتيزم (توحد), و التخلف العقلى و الديسلكسيا). الاحصائات بتبين ان الأشخاض الشول التوائم المتطابقين بتبقى فرصتهم اكبر بنسبة 76 % انهم يبقوا شول ، جزئياً ده بيبقى بسبب الالچينات الوراثيه او بسبب تأثيرات من البيئه الاجتماعيه. الشول حاجه طبيعيه و مش معناها ان الشخص مريض او معاق او اقل من اللى بيستخدموا الايد اليمين فى القدرات العقليه او البدنيه.